《送钱叔依使君之南安》
宋代·孙介

使君心事玉无瑕，游戏功名发未华。
要省文书繙贝叶，故从江岭访梅花。
春风早趁人千里，胜日想思天一涯。
唤取名郎著兰省，不须留及两年瓜。

作者简介：（1114—1188）越州馀姚人，字不朋，号雪斋野叟。孙畴弟。幼随兄入郡庠，受业于胡宗伋。兄卒，从友厉德辅肄业于紫溪。既冠，授书自给，益发愤求学，至老不倦。